Na temelju članka 58. Statuta Osnovne škole Miroslava Krleže, Čepin, a u svezi provedbe Uredbe o sastavljanju i predaji izjave o fiskalnoj odgovornosti i izvještaja o primjeni fiskalnih pravila (N.N. 95/19), ravnateljica Osnovne škole Miroslava Krleže, Čepin donosi

**PROCEDURU POSLOVANJA S NEKRETNINAMA**

1. **OPĆE ODREDBE**

I.

 Procedurom poslovanja s nekretninama (dalje: Procedura) u Osnovnoj školi Miroslava Krleže, Čepin (dalje: Škola) ustrojava se evidencija nekretnina kojima Škola raspolaže i uređuje postupanje i ovlasti u poslovima stjecanja, otuđivanja, i opterećivanja nekretnina.

II.

 Svrha je donošenja ove procedure ustrojiti evidenciju nekretnina, osigurati da se nekretnine namjenski koriste te da stvaraju nove vrijednosti i ekonomsku korist.

1. **EVIDENCIJA NEKRETNINA**

III.

 Škola na dan donošenja ove Procedure raspolaže nekretninama u Čepinu. Sve nekretnine su u funkciji i koriste se za obavljanje vlastite djelatnosti.

**OPIS NEKRETNINE:** školska zgrada, dvorište i oranica

**KATASTARSKA OPĆINA:** ČEPIN

**ZK uložak**: 3058

**KATASTARSKA ČESTICA: 2516**

**POVRŠINA:** 11374 m2

**LOKACIJA:** Čepin, Kralja Zvonimira 100.

**VLASNIŠTVO**: Osnovna škola Miroslava Krleže, Čepin, OIB: 99061834293, Udio: 1/1

**KORISNIK**: Osnovna škola Miroslava Krleže, Čepin, OIB: 99061834293, Udio: 1/1

**NAMJENA NEKRETNINE:** obavljanje vlastite djelatnosti

**KORIŠTENJE NEKRETNINE**: namjenski se koristi

**TERET**: nema!

**KNJIGOVODSTVENA VRIJEDNOST:** 3.000.829,00 Kn.

1. **STJECANJE, OTUĐIVANJE I OPTEREĆIVANJE NEKRETNINA**

IV.

 Osnivač, Školski odbor i ravnateljica Škole, kod stjecanja, otuđivanja i opterećivanja nekretnina postupaju sukladno odredbama Statuta i Pravilnika o unutarnjem ustrojstvu i načinu rada.

V.

 Ravnateljica može vanjskim korisnicima odobriti korištenje učionica i sportske dvorane kada se isti prostor ne koristi za obavljanje vlastite djelatnosti. Naknadu za korištenje utvrđuje Školski odbor na prijedlog ravnateljice.

 Nekretnine Škole ne mogu se koristiti u političke svrhe.

 Za korištenje nekretnina sklapa se ugovor u pisanom obliku.

VI.

 Vanjske sportske terene kojima škola raspolaže građani mogu koristiti bez naknade u vremenu kada iste ne koristi Škola za obavljanje vlastite djelatnosti.

VII.

 Kontrola poslovanja s nekretninama provodi se sukladno propisima o fiskalnoj odgovornosti, unutarnjim kontrolama u javnom sektoru i propisima o zaštiti prijavitelja nepravilnosti.

VIII.

 Ova Procedura stupa na snagu danom donošenja.

 Ravnateljica Škole

 Branka Mack Savanović, prof

KLASA: 400-01/20-01/01

URBROJ: 2158-32-01-20-7
Čepin, 10. ožujka 2020.